બનાસકાંઠા જિલ્લાના વડગામ તાલુકામાં જલોત્રા નામનું નાનકડું ગામ આવેલું છે. ગામમાં માત્ર 4822 જેટલી વસ્તી છે. જોકે આ ગામમાં આવેલી પ્રાથમિક શાળા જોઈને તમે શહેરની હાઈ-ફાઈ સ્કૂલોને પણ ભૂલી જશો. ગામમાં આવેલી થુવર પ્રાથમિક શાળામાં દર મહિના બાળકોની બધા વિષયોની પરીક્ષા લેવામાં આવે છે. અહીં ખાસ વાત એ છે કે આ પરીક્ષા OMR પદ્ધતિથી લેવામાં આવે છે. અને બાળકોની OMR સીટને મોબાઈલ એપ્લિકેશન મારફતે સ્કેન કરીને ચેક પરિણામ તૈયાર કરવામાં આવે છે.